वेस्टइंडीज में ना खेलने की कीमत चुकाएंगे सचिन  
सचिन के वेस्टइंडीज के खिलाफ सीरीज से बाहर रहने पर टेस्ट में नंबर वन बल्लेबाज की उनकी रैंकिंग छिन जाएगी।
वेस्टइंडीज के खिलाफ टेस्ट सीरीज नहीं खेलने की कीमत सचिन तेंदुलकर को चुकानी पड़ रही है। इस सीरीज से बाहर रहने पर टेस्ट में नंबर वन बल्लेबाज की उनकी रैंकिंग छिन जाएगी।  सचिन अभी आईसीसी की रैंकिंग में जैक कैलिस के साथ नंबर वन स्थान पर मौजूद हैं। रैंकिंग के नियमों के मुताबिक एक टेस्ट नहीं खेलने पर खिलाड़ी के कुल अंक का एक फीसदी हिस्सा कट जाता है। ऐसे में सचिन को तीन टेस्ट नहीं खेलने पर नुकसान होगा और कैलिस उन्हें पीछे छोड़ देंगे।